cyanic-selkie/wikianc huggingface dataset:
Erasmus
Hans senere liv
Men i 1535 flyttet han tilbake til Basel. Han takket ja til en invitasjon fra Maria, regent av Nederlandene, til å slå seg ned i Brabant, men før han fikk reist avsted, fikk han tyfoidfeber. Kort før sin død mottok han melding fra England om at to av hans engelske venner, Thomas More og biskop John Fisher, var blitt henrettet. Han døde den 11. juli 1536 i Basel.
Stall
Stall er et bosted for hester. På norske gårder var stallen vanligvis et avskjermet område i fjøsdelen av en låve, fordi folk sjelden hadde mange nok hester til å gi dem et eget hus. Da posten gikk med rytter til hest, fantes såkalte postbønder som hadde plikt til å holde hestebytte for landeveisfarende. Hesteholdet ble dermed mere omfattende, samt at man ofte kunne tilby losji og mat.
I stallen kan hestene enten stå i et spiltau eller i en boks.
Ordet stall brukes også som benevnelse for et stutteri (hesteoppdrett) eller en rideskole.
Albert Olafsson
Albert Olafsson (født 17. juli 1902 i Borgarfjordur på Island, død 25. september 1989 i Oppdal) var en islandsk-norsk lærer og barnebokforfatter.
Han kom til Norge i 1920 for å gå på skole. Først Opdal private ungdomsskole og deretter Volda lærerskole, hvor han tok eksamen i 1925. Han bosatte seg i Oppdal og arbeidet der som lærer; først i folkehøgskolen, senere i barn- og ungdomsskolen.
Albert Olafsson debuterte i 1941 med sakprosaboka Frå barndom til ungdom, eit stykke pubertetspsykologi. Han fikk Kirke- og undervisningsdepartementets pris for sin første ungdomsbok Ørn fra Island (1957). I tillegg til å redigere samlingen Islandske eventyr (1972) og skrive en roman om Egil Skallagrimsson, Egil (1959), skrev han ytterligere 7 romaner for barn og unge om ungdom i puberteten, med islandsk natur som bakteppe.
Rhinencephalon
Rhinencephalon er en del av hjernen, som har funksjoner knyttet til luktesans. Enkelte klassifiserer tilliggende strukturer knyttet til denne funksjonen som en del av rhinencephalon, mens andre betrakter rhinencephalon som det samme som paleopallium.
Stenocladius
Stenocladius er en slekt av lysbiller. Disse insektene har fått sitt navn ettersom de er istand til å frambringe lys.
Utseende
Hannene er middelsstore, avlange, røde og svarte lysbiller med kamformede antenner, trådformede hos hunnene.
Levevis
Lysbillene er nattaktive insekter. De finnes i mange ulike naturtyper (habitat), som fuktige enger, langs skogsbryn, bekker, i hager og parker. De finnes i lavlandet, men kan også finnes oppover i fjellet, men ikke over skog-grensen. Larvene til sankthansormen, som lever i Norge, spiser skallbærende snegler, som de dreper med et giftig bitt. De sprøyter så inn fordøyelsesenzymer som langsomt løser opp sneglen, og slurper i seg innholdet. De kan leve ganske lenge på en snegle.
De spesielle lysproduserende organene er plassert på bakkroppen. Larvene lyser nok som en advarsel til rovdyr om at de kan inneholde giftige kjemikalier. Men for de voksne er det ofte hunnen som sender ut lysblink. Hun er vingeløs, sitter i vegetasjonen og gjør det for å tiltrekke seg partnere.
ISO 3166-2:GA
ISO 3166-2:GA er Gabons del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Gabon er det definert koder for ni provinser.
Hver kode består av to deler, atskilt av en bindestrek. Første del er GA, ISO 3166-1 alfa-2-koden for Gabon. Andre del er et siffer.
Johann Martin Schleyer
Johann Martin Schleyer (født 18. juli 1831 i Oberlauda, død 16. august 1912 i Konstanz) var en tysk katolsk prest, lyriker og filantrop, mest kjent som skaperen av planspråket volapyk (volapük). Han var sogneprest i Litzelstetten.
Natten til 21. mars 1879 var landsbypresten Schleyer søvnløs. Mens han lå og grublet over verdens problemer, kom han til at han burde lage et nytt, enkelt verdensspråk som kunne forenkle internasjonal kommunikasjon.
Landsbypresten hadde allerede en posisjon blant tysktalende katolikker da han begynte å utvikle volapyk (volapük av engelsk: world's speech – verdensspråk).
Schleyer vant et ry i konservative katolske kretser som deltaker i den såkalte Kulturkampf, da han satt arrestert i to måneder for utsagn om sosialismen i en preken. Han var ellers kjent for markant kritikk av det han anså som store problemer i tiden, som kommunisme, ateisme, gammelkatolikker og blandingsekteskap mellom katolikker og protestanter.
Musikk
Han var en habil musiker og kjent som forfatter av katolsk religiøs diktning. Mellom 1876 og 1884 ga han ut månedstidsskriftet Sionsharfe – Zeitschrift für katholische Poesie (Sions harpe – tidsskrift for katolsk poesi), der han skrev det meste sjøl.
Hans første kunngjøring om volapyk kom i dette bladet. Dermed vant språket raskt tilhengere, først i Tyskland og Østerrike og så i land der innflytelsen fra tysk språk og kultur var stor. Schleyers første lærebok fulgte i 1880, og kom raskt i flere opplag. (Et moderne opptrykk er også tilgjengelig.)
Volapük og forholdet til Kerckhoffs
Motsetninger mellom Schleyer og Kerckhoffs kom også til å bli skjebnesvangre for volapyk-bevegelsen.
Mens Schleyers bakgrunn var sørtysk, konservativ katolsk og med innslag av religiøs mystikk, var Kerckhoffs franske volapykister vitenskapsfolk og intellektuelle rasjonalister. Schleyer var på mange måter en autodidakt. Kerckhoffs og hans tilhengere kom nok etterhvert til å se ham som mindre dyktig og uten grundig akademisk trening. En vanlig kritikk ble at Schleyer tok med seg alt for mange former fra tysk inn i språket sitt.
Schleyer mente han var den intellektuelle eieren av volapyk fordi han var den store oppfinneren (Datuval) av språket. Han utnevnte også seg sjøl til bevegelsens store leder (Cifal) med rett til å bestemme på egen hånd. For kritikere så det ut som om han tiltok seg en både fyrstelig og pave-aktig autoritet.
Splittelsen mellom disse to fløyene førte til volapyks raske sammenbrudd på 1890-tallet.
Schleyer fortsatte å arbeide for sin utgave av volapyk med støtte av en stadig skrumpende gruppe lojalister. Til sin død i 1912 skrev han på en stor ordbok i mange bind, som han ikke engang rakk å gjøre halvferdig. Da hadde han opplevd å se den engang mektige bevegelsen redusert til en håndfull gamle tilhengere.
Schleyers volapyk er det kunstige internasjonale språket som har oppnådd mest suksess, nest etter esperanto. Dets eksplosivt raske vekst og like raske sammenbrudd må nok også forstås i sammenheng med sterke og svake sider i Schleyers bakgrunn og personlighet.
Hanns-Martin Schleyer, presidenten for det tyske arbeidsgiverforbund som i 1977 ble myrdet av terroristorganisasjonen Rote Armee Fraktion (RAF), nedstammer i direkte linje fra Johann Martin Schleyers bror.
Akira Toriyama
Akira Toriyama, japansk 鳥山 明 (født 5. april 1955 i Nagoya i Japan) er en japansk tegneserietegner av manga. Allerede som barn var han veldig opptatt av både tegneserier og tegnefilm.
Sveinn Björnsson
Sveinn Björnsson (født 27. februar 1881 i København i Danmark, død 25. januar 1952 i Reykjavík) var Islands første president.
Akira Toriyama
Bakgrunn
Etter avsluttet skolegang begynte Toriyama å arbeide som grafiker på et reklamebyrå hvor han fikk utnyttet sitt talent og utviklet seg som serieskaper.
Tegner
Få år senere ga det store tegneseriemagasinet Shonen Jump ham en stor sjanse: Han ble ansatt som tegner og i desember 1978 fikk han utgitt sine første tegneserier. Magasinets lesere likte Toriyamas tegninger så godt at han fikk tegne sin egen store fortsettelsesserie, Dr. Slump. Serien startet i januar 1980 og fortsatte frem til 1984. Dr. Slump ble senere utgitt i en rekke bøker og som tegnefilm.
Toriyamas største suksess så langt er uten tvil Dragon Ball. Serien gikk 11 år i Shonen Jump og er senere utkommet i 42 bind og bearbeidet til TV-serie, kino, videofilm og et stort antall spill. Serien har også fått en rekke andre avledede produkter med alt fra actionfigurer til softis. I tegnerens hjemland hylles han som en av tidenes mest suksessrike tegneserietegnere. I 1993 besøkte mer enn 3,5 millioner personer en Toriyama-utstilling som ble vist i en rekke japanske byer. Han er også den eneste japanske tegneseriekunstner som er beæret med å få sine verk utstilt på Nasjonalmuseet for moderne kunst i Tokyo.
Til tross for sin store suksess er Akira Toriyama en ganske sky og tilbakeholden mann. Han trives bedre med å bo på landet enn i hektisk storby, og lar seg svært sjelden intervjue. Når han skal koble av driver han visstnok med modellbygging, videospill og legger ut på lange motorsykkelturer.
Akkurat som den gamle filminstruktøren Alfred Hitchcock medvirket i små biroller i sine filmer, dukker Akira Toriyama opp nå og da i sine tegneserier. Han er da forkledd som en robot.
Sveinn Björnsson
Han var født i København i Danmark, foreldrene var Björn Jónsson og Elísabet Sveinsdóttir.
DS «Oster»
DS «Oster» er et dampskip som ble bygd i 1908 ved Christianssands Mek. Værksted for Indre Nordhordlandske Dampskibsselskab. Den gikk i fast rute mellom Osterfjorden og Bergen som kombinert passasjer- og lastebåt. I 1963 skrev den bergenske døvepresten Ragnvald Hammer diktet «Dar kjem dampen» til ære for rutebåten. Ivar Medaas satte senere melodi til dette diktet.
Ut av vinterisolasjon
Det var Modalen kommune som i 1906 sendte en anmodning til styret i Indre Nordhordlandske Dampskibsselskab om å bygge en ny rutebåt som kunne forsere isen som ellers la kommunen i vinterisolasjon. Styret i INDS gjorde året etter vedtak om å bygge en båt med kraftig motor og et sterkt skrog. Det var Christianssands Mek. Værksted som fikk i oppdrag å bygge båten i begynnelsen av 1908. Samme år ble båten levert og den fikk navnet DS «Oster». Båtens egenskaper som isbryter innfridde alle forventningene folk hadde. Den første kapteinen ble Tobias Andersen Hordvik, født i 1867, som hadde hatt fartstid som kaptein fra han var 19 år.
Okkupasjonsårene
Under andre verdenskrig ble DS «Oster» rekvirert av den tyske okkupasjonsmakten og omdøpt til «Marder». Båten gikk i tysk patruljetjeneste helt til den tyske kapitulasjonen i mai 1945.
Martina Schröter
Martina Schröter (født 16. november 1960 i Weimar), tysk roer som deltok i de olympiske leker 1980 i Moskva og 1988 i Seoul.
DS «Oster»
Okkupasjonsårene
Da okkupasjonen tok slutt, fikk båten et større vedlikehold etter krigsslitasjen og manglende vedlikehold fra tysk side. DS «Oster» ble så atter en gang satt inn i passasjertrafikk.
Martina Schröter
Schröter ble olympisk mester i roing under Sommer-OL 1988 i Seoul. Sammen med Birgit Peter vant hun konkurransen i dobbeltsculler for damer foran Elisabeta Lipă / Veronica Cogeanu fra Romania og Violeta Ninova / Stefka Madina fra Bulgaria.
Sveinn Björnsson
Fra 1914 til 1915 og fra 1919 til 1920 var han medlem av Alltinget.
DS «Oster»
MS «Vaka»
I 1964 utløp «Oster»s passasjersertifikat. Båten var nå blitt Norges siste kullfyrte lokalbåt og det var ikke aktuelt å fornye sertifikatet. Det ble diskutert å bevare båten som veteranbåt allerede da. Det var i denne forbindelse at Ivar Medaas skrev melodi til diktet «Dar kjem Dampen». Prisen på 50 000 kroner ble for høy for verneinteressene. I april 1964 ble «Oster» derfor solgt til Berge Sag & Trelastforretning / v. Br. Berge i Ølensvåg i Sunnhordland for å bygges om til fraktefartøy av eieren selv. I Ølensvåg ble dampmaskinen demontert og en 300 bhk Caterpillar dieselmotor fra den kondemnerte snurperen «Bjørkevær» montert. Det meste av overbygget ble demontert, kun aktre del med båtdekk ble beholdt. Oppå dette ble et brukt styrehus montert. Midtskips fikk båten lasterom, og forut ny rigg med lossebom. Som MS «Vaka» kom fraktefartøyet så i kystfart i 1966. I juni 1974 ble «Vaka» solgt videre til Oddmund Tjoflot, Vikebygd i Sunnhordland som benyttet den i lokal sandfart på Sørvestlandet. I august 1980 ble den solgt videre til partrederiet Kristoffersen & Gundersen / v. Thor Åge Kristoffersen, Flekkerøy ved Kristiansand. Dette partrederiet benyttet skipet i kystfart, -typisk med sement i sekk. På denne tiden var «Vaka» en av flere svært gamle fraktefartøy i fart langs norskekysten. Fortsatt røpet de slanke skroglinjene fortiden som rutebåt.
Sveinn Björnsson
Den tyske okkupasjonen av Danmark 9. april 1940 førte til videre selvstendighet for Island, som ikke lenger hadde forbindelse med Danmark på grunn av krigen. Sveinn ble valgt av Alltinget til riksforstander tre ganger fra 1941 til 1943. Han hadde i denne stillingen samme myndighet som kong Christian X av Island hadde hatt.
Englands flagg
St. Georg ble Englands vernehelgen i det 13. århundre, og det røde korset ble brukt av engelske korsfarere (opprinnelig tilhørte det røde korset på hvit duk franskmennene, mens de engelske brukte hvitt kors på rød duk, men dette ble etter hvert byttet om). Det hevdes ofte å være et av de eldste symbolene for kongeriket. Det var likevel først på 1500-tallet at Georgskorset vant fram som Englands nasjonalflagg. I forbindelse med reformasjonen ble symboler og flagg for Englands øvrige helgener avskaffet. Den første dokumenterte bruk av det hvite flagget med rødt kors som det eneste flagg brukt til sjøs er fra 1545.
DS «Oster»
Restaurering til opprinnelig stand
Etter 30 år som MS «Vaka» ble båten kjøpt av ildsjeler i Nordhordland Veteranbåtlag i 1996. Planen var å restaurere båten tilbake med dampmaskin slik den var opprinnelig. Båten fikk først navnet «Gamle Oster», men fikk så det opprinnelige navnet «Oster» i 2000. Den nåværende motoren er en oljefyrt dampmaskin fra 1927, bygd av Alexander Hall, Aberdeen.
Sveinn Björnsson
Da Island ble republikk 17. juni 1944, valgte Alltinget ham til landets første president. Dette embetet hadde han fra 1944 til 1952. Han ble gjenvalgt uten motkandidat i 1945 og 1949. Han døde i Reykjavík vel ett år før hans andre presidentperiode var ute.
DS «Oster»
Restaurering til opprinnelig stand
Den 11. juni 2005 ble «Oster» høytidelig erklært ferdig restaurert ved en seremoni i Bergen. Seremonien fant sted ved «Skur 11», samme sted som rutebåten tidligere hadde lagt til kai.
Englands flagg
Flagget har proporsjonene 3:5, og de røde stripene i korset har en bredde på 1/5 av flaggets høyde.
Englands flagg inngår som en del av Union Jack, som er Det forente kongerike Storbritannia og Nord-Irlands nasjonalflagg. Det engelske flagget brukes i en rekke uoffisielle sammenhenger. Ved idrettsarrangementer der de forskjellige nasjonene i unionen stiller egne lag, brukes det i praksis som et nasjonalflagg.
På sjøen er flagget rangflagg for admiraler og kan derfor bare føres av et skip hvor en admiral er om bord. Unntaket er skip og båter som var med under evakueringen av Dunkerque, som kan føre det som et lite baugflagg.
Flagget ble også benyttet på Guernsey, men fikk der i 1985 tillegg av et indre gult kors. Dette benyttes som sivilt flagg for øya. Handelsflagget er en britisk red ensign med det gule korset i flaggets frie ende.
Georgskorset er et utbredt symbol i europeisk sammenheng. Også byene Milano, Genova og Barcelona fører rødt kors på hvitt.
Kevin Poulin
Kevin Poulin (født 12. april 1990) er en canadisk ishockeyspiller.
Han representerte Canada under Vinter-OL 2018 i Pyeongchang, hvor han tok bronse.
NM i friidrett 1928
Norgesmesterskapet i friidrett 1928 bestod av flere arrangementer som i 1928 kåret norgesmestere i friidrettsøvelsene.
Hovedmesterskapet ble arrangert på Bislett stadion i Oslo 17.–18. august. Kun menn deltok. Kongepokalvinner ble Thorvald Minde.
Følgende øvelser ble arrangert utenfor hovedmesterskapet:
Keiserkonserten
'''Klaverkonsert nr. 5 i Ess-dur''', op. 73, ofte kalt Keiserkonserten, er Ludwig van Beethovens siste klaverkonsert, komponert mellom 1809 og 1811 i Wien. Verket er dedisert til hans velgjører og elev Rudolf von Habsburg-Lothringen. Tilnavnet «Keiserkonserten» stammer ikke fra Beethoven.
Den ble urframført i Leipzig i 28. november 1811.
Satser
Konsertens tre satser har tempo-betegnelsene:
Konsertens varighet er til sammen ca. 40 minutter.
Patriarken av Vestindia
Patriarken av Vestindia (latin Patriarchatus Indiarum Occidentalium) er én av seks patriarktitler i den romersk-katolske kirke og den eneste av disse som er rent titulær, dvs. ikke knyttet til noe faktisk bispesete. Tittelen har ikke blitt delt ut siden dens siste innehaver, Leopoldo Eijo y Garay, døde i 1963.
Harald Hansen (journalist)
Harald Hansen (født 5. oktober 1869 i Kristiania, død 30. november 1924) var en norsk rørlegger og journalist, og en pioner i norsk arbeiderbevegelse.
Patriarken av Vestindia
Tittelen patriark av Vestindia har utelukkende blitt gitt til spanske biskoper. Tittelens forhistorie er at kong Ferdinand V av Castilla og Leon ba pave Leo X om opprettelsen av et patriarkat for de amerikanske territoriene som hadde blitt erobret av spanjolene. Den hellige stol avslo ønsket, men pave Klemens VII ble i 1524 med på å opprette en ren ærestittel som henviste til De vestindiske øyer, men som ikke skulle ha sitt sete der.
Georgskors (andre betydninger)
Georgskors kan vise til:
Kunståret 1917
Kunståret 1917 er en oversikt over hendelser, fødte og avdøde kunstnerpersonligheter i 1917.
Princess Nicotine; or, The Smoke Fairy
Princess Nicotine; or, The Smoke Fairy er en amerikansk stumfilm fra 1909 regissert av J. Stuart Blackton.
Phyxelididae
Phyxelididae er en gruppe (familie) av edderkopper som tilhører undergruppen Entelegynae i gruppen Araneomorphae.
Paraguitelia
Paraguitelia er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Ganske store, slanke, langbeinte, mørke trebukker med forkortede dekkvinger. Antennene er betydelig kortere enn kroppen, sagtakkede. Pronotum er avrundet. Dekkvingene er korte og dekker ikke bakkroppen eller de røykfargede flygevingene. Beina er slanke og rødlige.
Levevis
Larvene utvikler seg i ved av løvtrær.
Utbredelse
Slekten er kjent fra Kongo, Kamerun og Zimbabwe.
Phyxelididae
Utbredelse
De aller fleste artene lever i den østlige delen av Afrika inkludert Madagaskar. Dessuten er familien kjent fra det østlige middelhavsområdet (Tyrkia og Kypros) og fra Borneo og Sumatra.
Luigi Allemandi
Luigi Allemandi (1903–1978) var en italiensk fotballspiller som blant annet spilte for Inter Milan.
Han ble tatt ut til VM i fotball 1934, der laget hans vant gull.
Danny Blanchflower
Robert Dennis «Danny» Blanchflower (født 10. februar 1926 i Belfast, død 9. desember 1993 i London) var en nordirsk fotballspiller, trener og journalist. Han er mest kjent for sin tid som spiller for Tottenham og som landslagstrener for fra 1976 til 1979. Blanchflower ble kåret til Football Writers' Association Footballer of the Year to ganger, i 1958 og i 1961. Han er eldre bror til Jackie Blanchflower.
Klubbkarriere
Hans karriere som profesjonell fotballspiller begynte da han på slutten av annen verdenskrig fikk kontrakt hos Belfast-klubben Glentoran. I 1949 ble han kjøpt opp av Barnsley for 6 000 pund, og to år og 68 ligakamper senere ble han solgt videre til Aston Villa for 15 000 pund. Her spilte han 155 kamper totalt og scoret ti mål. Blanchflower var ikke imponert over hvordan treningene hos Aston Villa ble gjennomført, og var faktisk banebrytende da han la mere vekt på balltrening til fordel for ren kondisjonstrening.
I 1954 ble han kjøpt opp av Tottenham for den da enorme summen 30 000 pund, og han ble i klubben i ti år og spilte 337 ligakamper og scoret 15 mål for London-klubben. Høydepunktet i karrieren kom i 1961, da Tottenham med Blanchflower som lagkaptein vant «the Double», og ble det første laget i det 20. århundret som greide to titler samme sesong. I 1962 ledet han laget til nok en seier i FA-cupen og var også kaptein på laget som vant cupvinnercupen i 1963.
Landslagskarriere
På Nord-Irlands landslag var han selvskreven kaptein, og spilte i VM i fotball 1958 i Sverige da laget nådde kvartfinalen. Han spilte totalt 56 landskamper for Nord-Irland i perioden 1949 til 1963.
Trenerkarriere
Den siste tiden av hans liv led han av Alzheimers sykdom, og døde i sitt hjem i London 67 år gammel. Han ble innlemmet i English Football Hall of Fame i 2003.
Storvatnet (Båtsfjord)
Storvatnet (nordsamisk: Orošjávri, historisk Årušjavri) er en innsjø i Båtsfjord kommune i Finnmark. Den ligger øverst i Båtsfjorddalen og har utløp mot nordvest til Storelva.
Feltvogn
En feltvogn er en bil som brukes som feltkjøretøy av det militære. Den viktigste feltvognen i det norske forsvaret i dag er Mercedes-Benz Geländewagen.
En feltvogn har som regel firehjulstrekk og stridslys. I NATO har alle 24 volts elektrisk anlegg.
Det er to hovedtyper feltvogner: Dedikerte militære kjøretøyer og militariserte sivile kjøretøyer. Hovedgrunnen for å bruke den siste kategorien kjøretøyer er kostnaden. Spesialbygde kjøretøyer med ekstrem ytelse som produseres i små serier er nødvendigvis dyrere enn tilpassede masseproduserte biler. Et eksempel på tilpasning av sivile kjøretøyer er det amerikanske forsvarets bruk av Chevrolet K5 Blazer i rollen de kaller CUCV (Civilian Utility Cargo Vehicle) under betegnelsen M1009 fra 1983. Kjøretøyet ble tilpasset ved å ta ut klimaanlegget og legge til et fjærblad på fjærpakkene. Et eksempel på den første kategorien er Pinzgauer, som ble utviklet hos østerrikske Steyr på 1960-tallet. Der la designerne helt fra bunnen av inn egenskaper som ikke var økonomiske på et sivilt kjøretøy, for eksempel sentralrørsramme, en ganske dyr konstruksjon.
Historie
På engelsk kalles feltvogn ofte jeep, uansett om den er av merket Jeep eller ikke. Jeepen ble utviklet for den den amerikanske hæren rett før den andre verdenskrigen. Norge fikk jeeper under avtalen mellom Norge og USA om gjensidig hjelp på forsvarets område etter krigen. På 1960-tallet kjøpte Forsvaret feltvogner av Volvo, en spesialversjon for NATO kalt L3314N. Disse ble satt sammen på Raufoss Ammunisjonsfabrikk, og hadde norskprodusert kapell. Willysen ble fortsatt brukt til ut på 1980-tallet. Volvos feltvogn var med Forsvaret til slutten av 1990-tallet.
På 1970-tallet så ble et antall Land Rover Series III kjøpt inn for å dekke behovet mens neste generasjon feltvogn ble tatt fram. På 1980-tallet så kom Mercedes-Benz Geländewagen i forskjellige varianter inn, hovedsakelig 240GD. Land Roverne ble solgt på auksjon på 1990-tallet.
I utlandet så endte veldig mange lands forsvar opp med Willys, seinere Jeep etter krigen. Jeepen ble seinere utkonkurrert som feltvogn av større kjøretøyer som Land Rover Defender, Mercedes-Benz Geländewagen og HMMWV.
Fremtiden
En trend de siste år har vært lavere toleranse for egne tap i krig. Dette har medført til at mange lands forsvar har valgt å pansre i hvert fall en del av feltvognene sine. Det har dukket opp pansringssett til eksisterende kjøretøyer, som for eksempel Forsvarets pansring av MB 240GD som gikk til UNPROFOR i Bosnia-Hercegovina på 1990-tallet. Det har også dukket opp spesialbygde pansrede kjøretøyer, slik som MOWAG Eagle, og spesiell omarbeidede versjoner av eksisterende kjøretøyer.
I 2006 gikk Forsvaret til innkjøp av 25 Iveco LMV (Light Multirole Vehicle). Kjøretøyene skal disponeres av Hæren, og skal først og fremst brukes til patrulje- og oppklaringstjeneste i internasjonale operasjoner. Klassen omtales av forsvaret som et lettpansret kjøretøy.
Oversvømmelsen av Guleelven i 1642
Oversvømmelsen av Guleelven i 1642 eller Kaifeng-oversvømmelsen var en menneskeskapt oversvømmelse som først og fremst rammet byen Kaifeng i Kina. Denne byen, som ligger ved Guleelvens søndre bredd, er gjentatte ganger blitt plaget av kraftige oversvømmelser. Men i 1642 ble flommen utløst av Mingdynastiets guvernør i håp om å stagge bondeopprørerne under Li Zicheng, som i seks måneder hadde beleiret byen.
Dikene ble brutt, men vannmassene ødela også Kaifeng. Over 300 000 av byens 378 000 borgere omkom av flodvannene eller av følgevirkningene i form av sult og pest. Også den blomstrende jødiske menighet i Kaifeng fikk en avgjørende knekk.
Fernando Gago
Fernando Rubén Gago (født 10. april 1986) er en argentinsk fotballtrener og tidligere fotballspiller som er hovedtrener for Racing Club de Avellaneda.
Gago har tidligere spilt for Real Madrid, Roma og Valencia, samt landslagsfotball for Argentina.
Gago ble olympisk mester for Argentina i 2008.
Stefan Ålander
Stefan Ålander (født 25. april 1983) er en svensk tidligere fotballspiller.
Klubbkarriere
Stefan Ålander startet karrieren for IFK Timrå, og gikk til GIF Sundsvall i 2001. Han fikk et gjennombrudd i klubben i 2007, da han også ble lagkaptein. Det ble 3. juli 2009 kjent at Ålander hadde gått til regjerende svenske mestre Kalmar FF. Han spilte to sesonger for klubben, før han 28. mars 2011 igjen var klar for GIF Sundsvall, som i mellomtiden hadde rykket ned til Superettan. Med GIF Sundsvall har Ålander vært med på to opprykk til Allsvenskan, siste gang etter 2014-sesongen.
Landslagskarriere
I 2000 spilte Ålander fem kamper for Sveriges U17-landslag. Han spilte også 16 kamper og scoret ett mål for Sveriges U21-lag fra 2002 til 2005.
Georgskors
Et georgskors, eller St. Georgs kors har navn etter St. Georg som bl.a. er Englands vernehelgen. Georgskors er formet som et likearmet kors med armer som smalner tydelig innover mot midtpunktet. Korset skiller seg fra malteserkorset ved at georgskorset – i motsetning til malteserkorset – ikke har innhakk ytterst i korsarmene.
Nærliggende korsformer er utskrådd kors som i fylkesvåpenet Rogaland og kommunevåpenet Klepp, samt utbøyd kors som i Trøndelags og Verdals våpenskjold.
«Georgskors» er også navnet på korset i Englands flagg med rette kanter og som har en vertikal og en horisontal arm som krysser hverandre på midten av begge armer. Den horisontale armen er noe lenger enn den vertikale; forholdet er noe avhengig av hvor det er avbildet. Et slikt rettkantet georgskors er dermed likt et gresk kors, men skiller seg fra dette ved at georgskorset går helt ut til sidekantene til et flagg eller skjold. Dette georgskorset er dermed såkalt «gjennomgående», mens det greske korset er «svevende».
Flagget til Georgia har ett engelsk georgskors midt på og et smalnet georgskors mellom hver korsarm.
Det engelske georgskorset med rette kanter, inngår i flagg og våpen for blant annet byene Barcelona, Milano, Genova, Freiburg og Montréal.
Begge typer georgskors finnes i flagg, våpenskjold, logoer, varemerker, segl og andre kjennetegn, samt i mønster og annen design. De finnes i de fleste land med europeisk heraldikk og allerede fra middelalderen.
Det smalnede georgskorset finnes også som ordenstegn for noen fortjenesteordener.
Kjente slektsvåpen med smalnede georgskors, er bl.a. for den britiske familien Barclay som har grener i mange land, bl.a. i de skandinaviske, de baltiske, Tyskland og Russland. Det norske slektsvåpenet Meidell har bl.a. slike kors som skyldes inngifte med Barclay.
Justin Peters
Justin Peters (født 30. august 1986) er en canadisk ishockeyspiller.
Han representerte Canada under Vinter-OL 2018 i Pyeongchang, hvor han tok bronse.
Avibase
Avibase er tilgjengelig for alle via internett, men retter seg i hovedsak mot forskning og generell ornitologi. Nettstedet driftes av Denis Lepage og Bird Studies Canada, som er Canadas partner i BirdLife International, er vertsted for basen.
Pikmin
Pikmin er en serie av sanntidsstrategispill skapt av Shigeru Miyamoto og utgitt av Nintendo. Spillene fokuserer på å geleide en tropp av planteliknende figurer kalt pikmin for å samle inn gjenstander ved å rive ned hinder, unngå faremomenter eller slåss mot fiendtlig fauna.
Pikmin-serien består av fire titler. De første to spillene i serien, Pikmin (2001) og Pikmin 2 (2004) ble utgitt til Nintendo GameCube og senere til Wii som del av New Play Control!-serien i 2008 og 2009. Det tredje spillet i serien, Pikmin 3, ble utgitt til Wii U i 2013. Det første håndholdte spillet i serien, Hey! Pikmin, ble utgitt til Nintendo 3DS i 2017. Pikmin 3 ble utgitt til Nintendo Switch under tittelen Pikmin 3 Deluxe den 30. oktober 2020.
Hankuk University of Foreign Studies
Hankuk University of Foreign Studies (Hangul: 한국 외국어 대학교 eller bare 외대, Ödä som betyr «universitetet for utenlandsstudier») er et universitet i Seoul i Sør-Korea som spesialiserer seg på språkstudier. Universitetet er et av de større private universitetene i landet, og har i tillegg til Seoul en avdeling i Yongin. Ved universitetet finnes det 45 ulike språkinstitutter, men det tilbys også fag innenfor områdestudier, samfunnsvitenskap, internasjonale relasjoner/diplomatistudier og kringkasting/massemedier. Blant språkstudiene finnes en egen avdeling for skandinaviske studier.
Erosjon (astronomi)
Erosjon er et begrep for en rekke prosesser som virker på alle legemer som utsettes for det tøffe miljøet i verdensrommet. Luftløse legemer (inkludert månen, Merkur, asteroider, kometer og noen av månene til andre planeter) pådrar seg mange erosjonsprosesser:
Erosjon er viktig fordi disse prosessene påvirker den fysiske og optiske egenskapen til overflaten av mange planeter. Derfor er det også avgjørende å forstå effektene av erosjonene for å tolke eksterne samlede data.
Elektronisk Forpost Norge
Elektronisk Forpost Norge (Bokmål: Elektronisk Forpost Norge; Nynorsk: Elektronisk Forpost Noreg; Nordsamisk: Elektovnnaláš Ovdasjuovku Norgga) (EFN) er en elektronisk rettighetsorganisasjon som jobber med medborgerskap og juridiske rettigheter i IT-samfunnet. EFN kan sees på som et norsk motstykke av den amerikanske Electronic Frontier Foundation (EFF).
Foreningen ble startet av Micha Reisel i 1994 som et forum (e-postliste), og ledes i dag av Thomas Gramstad. EFN arbeider for å sette fokus på blant annet digital allemannsrett, åpne standarder, opphavsrett, personvern, teknisk allmennkunnskap og datasikkerhet. En viktig retning blant medlemmene er Creative Commons, bevegelsen som søker å forbedre og videreutvikle innhold, åndsverk, programvare og internett gjennom fri deling av kunnskap, kildekode og åpne rettigheter.
Fra 2007 er EFN medlem av European Digital Rights (EDRi), som blant annet arbeider med spørsmål om personvern og digital allemannsrett overfor EU.
EFN har også egne ungdoms- og studentfora, og sender egne lag til The Gathering og Wiki-arrangementer.
Det er per mars 2008 ca. 950 abonnenter av epostlisten, hvorav ca. 900 er medlemmer av EFN.
Tjuvåsen Opp og Ned
Tjuvåsen Opp og Ned er et motbakkeløp i Østre Toten som arrangeres av Lensbygda Sportsklubb. Løpet ble første gang arrangert i 2009.
Meurman
Meurman er et etternavn og kan vise til blant annet:
Tjuvåsen Opp og Ned
Ulikt de fleste andre motbakkeløp, er ikke målgang på løypas høyeste punkt. Løypa har start og målgang på Vesterås på 500 meters høyde, og beveger seg opp på Tjuvåskampen på 812 meter. Løypa er 11,3 km lang. Første 2,5 km på grusunderlag, deretter skogsterreng. Drikkestasjon på toppen av Tjuvåskampen, etter ca. 5,5 km og ved Furubekken, ca. 2 km før mål. Nye klopper i årets arrangement for en tørrere trasé. Vandrepokaler. Det arrangeres også sykkelritt i deler av traseen.
Gras-Kropatschek Modell 1878
Bakgrunn
Den østerrikske artillerioffiseren og oppfinneren Alfred Ritter von Kropatschek ble interessert i ideen om hurtig ildgiving fra et repetervåpen under den fransk-tyske krigen i 1870-71. Han utviklet en repeterrifle med rørmagasin som kunne brukes i tilfelle behov for hurtig ild, med en magasinsperre som tillot å bruke riflen som en normal, enkeltskudds baklader ellers. Mekanismen var ganske lik Mauser M1871. På tross av oppmuntrende tilbakemeldinger fra den østerrikks-ungarske hæren ble riflen aldri adoptert.
Den franske marinen hadde ikke adoptert Gras-ombyggingen av sine Chassepot-rifler fra 1866 da de ble oppmerksome på fordelen me magasinvåpen etter beleiringen av Plevna. De så et behov for å kunne gi sine marineinfanterister mulighet for å kunne skyte hurtig. Små styrker av marineinfanterister blir ofte satt i land for å etablere et bruhode. Frykten for at soldatene ville sløse bort skudd og ikke kunne etterforsynes raskt nok var en vanlig motforestilling mot militære repetervåpen i perioden. Marineinfanterister og gaster vil derimot stort sett operere nære egne skip, slik at etterforsyning av ammunisjon ikke vil være et stort problem. Kropatschek tilpasset magasinet og repetermekanismen til Gras-riflen. Den franske marinen ønsket imidlertid en forbedring av systemet, slik at et sperre holdt igjen neste skudd i magasinet mens skuddet som lå i mekanismen ble løftet opp i kammeret. Dette gjorde systemet mindre følsomt på patroner med varierende lengde, lettet lading og hindret at friksjonen mellom patronen under kammeret og neste patron i magasinet gjorde mating vanskelig.
mekanisme
Den østerrikske ingeniøren Alfred Kropatschek designet et system som kunne gjøre om de eldre enkeltskuddriflene til et magasinvåpen ved å frese ut plass til et rørmagasin i den delen av geværkolben som lå under løpet. Magasinet var i store trekk likt magasinet til Winchester Modell 1866 og tok 10 patroner. Under kammeret ble det frest ut en åpning, og under glidekassen ble det montert en plate som vippet en patron fra magasinet opp i høyde med kammeret. Pussestangen ble flyttet til venstre for magasinet.
Selve lademekanismen var en konvensjonell sylinderlås som på forgjengeren. En magasinsperre var montert under ladearmen, slik at den var skjult når sluttstykket var lukket. På de oppdaterte portugisiske variantene var magasinsperren en egen hendel plassert på høyre side av glidekassen, som kunne manipuleres både mens sluttstykket var åpen og lukket.
Modeller
Den første Gras-Kropatschek-riflen ble bygget om for marinen, men snart ble det bygget nye rifler fra bunnen av. Det ble også statdig innført forbedringer som varte inn på 1880-tallet.
Utfasing og utviklingen av Lebel-riflen
11 mm patronen var imidlertid på dette tidspunktet begynt å bli foreldet. Særlig innføringen av røyksvakt krutt gjorde at franskmennene så seg om etter et forbedret våpen. I 1885 ble en 8 mm patron konstruert med utgangspunkt i den eldre 11 mm hylsen, og innført året etter som 8 mm Lebel. For å spare penger til fullstendig nyutrustning av våpenfabrikkene, ble den nye riflen basert på den driftssikre og solide Gras-Kropatschek, noe som var mulig siden den nye patronen var basert på den gamle 11 mm ammunisjonen. De nye patronene ble i begynnelsen testet med Gras-Kropatschek-geværer med nytt løp. Det enderlige geværet var da også på mange måter var en kopi av de forbedrede Gras-Kropatschek-riflene, kalt Lebel Model 1886.
Preben Øien
Preben Øien (født 19. juni 1996) er en norsk fotballspiller.
Han har tidligere spilt i klubbene Dolmøy IL, Hitra FK og Frøya FK.
Han er fra Hitra i Trøndelag
The Prussian Spy
The Prussian Spy er en amerikansk stumfilm fra 1909, regissert av D. W. Griffith.
Handling
Lady Florence forsøker å skjule kjæresten sin, en prøyssisk spion, for de franske troppene som er på jakt etter denne spionen.
Men en av hennes andre friere, en fransk offiser, oppdager snart dette gjemmestedet og truer med å drepe spionen.
Sten & Stanley
Orkesteret bestod fra begynnelsen av sangeren Sten Nilsson og musikerne Stanley Granström (gitar), Per Nilsson (bass), Ebbe Nilsson (orgel, piano) og Bo Carlén (trommer), men består per 2007 av følgende: Sten Nilsson og Ebbe Nilsson, Thomas Widén, Johan Ryding og B-O Söderberg.
Blant deres mest kjente låter er «Dra dit pepparn växer» og «Hallå Västindien» samt «Jag vill vara din Margareta».
Josiah Wedgwood
Josiah Wedgwood (født 12. juli 1730, død 3. januar 1795 var en engelsk pottemaker og entreprenør.
Biografi
Wedgwood var morfar til den berømte evolusjonsteoretikeren Charles Darwin og far til Josiah Wedgwood II, som i sin tur var far til Emma Wedgwood, som i 1838 giftet seg med sitt søskenbarn Charles Darwin. Blant hans slektninger utmerker dessuten politikeren Josiah Wedgwood, 1. baron Wedgwood seg.
Han arbeidet ved familiens keramikkfabrikk i Churchyard Works. Legene ble tvunget til å amputere hans høyre bein på grunn av kopper. Han oppfant i 1762 flintporselenet, noe som ga han økonomiske forutsetninger for å starte butikkvirksomhet i Burslem i Staffordshire på begynnelsen av 1760-tallet, Wedgwood med den berømte fabrikken Etruria, i Stoke-on-Trent, grunnlagt 1769, i sentrum.
Brendan Smyth
Brendan Smyth (født 1927, død 1997) var en romersk-katolsk prest fra Nord-Irland som er mest kjent for å ha utnyttet sin posisjon i Den katolske kirke til å komme i kontakt med mindreårige som han begikk overgrep mot. Han var medlem av norbertineordenen.
Arrestasjonen av Smyth ledet til et sammenbrudd av den irske koalisjonsregjeringen i 1994, da en inkompetent behandling av en utleveringsanmodning fra det nordirske politiet førte til en ytterligere forsinkelse på flere måneder for rettssaken mot Smyth. Et prisbelønt fjernsynsprogram «Counterpoint» på Ulster Television (UTV) av journalisten Chris Moore, tok for seg skandalen og anklaget ledelsen av nobertinerne og erkebiskopen av Armagh for å ha feilhåndtert saken og anklaget nobertinerne for å holde tilbake opplysninger om Smyth sine lenge pågående barnemishandlinger, noe som medvirket til at Smyth kunne fortsette sine overgrep i over førti år. Fjernsynsprogrammet ble også fulgt opp med en bokutgivelse.
Smyth ble dømt for å ha forgrepet seg på totalt 143 ofre. Da han døde i fengsel i 1997 holdt norbertinerne begravelsen en tidlig morgen og dekket over graven med betong for å hindre vandalisme. I kjølvannet av skandalen er det observert at oppslutningen om de katolske messer i Irland sank fra 68 % til 48 % på mindre enn et tiår. Mange mennesker kobler denne nedgangen, i det minste delvis, til avsløringene rundt Brendan Smyth.
Den 27. oktober 2005 lyktes et Smyths ofre i å fjerne tiltaleformen «ærverdig» fra gravsteinen hans. .
Arenitas Blancas
Arenitas Blancas er en by i Salto-departementet i det nordvestlige Uruguay.
Befolkning
Arenitas Blancas har 155 innbyggere (Beregning 2011)
Kilde:
Revisjonsretten (Den europeiske union)
Grunnlag for arbeidet
Utgangspunktet for Revisjonsrettens revisjon er EUs budsjett og policy, særlig innenfor områder med relasjon til vekst og sysselsetting, merverdi, offentlige finanser, miljø og klimatiltak. Revisjonsretten reviderer både inntektene og utgiftene på budsjettet.
Medlemmer
Den består av et medlem fra hvert EU-land. Medlemmene utnevnes for en periode på seks år som kan fornyes. Medlemmene utnevner presidenten for tre år, som også kan fornyes. Alle medlemmer skal uføre sine verv i EUs generelle interesse og med fullstendig uavhengighet.
Hva dens arbeid består i
Revisjonsretten prøver lovligheten og det formelt korrekte ved unionens inntekter og utgifter, og for alle organer som opprettes av EU eller forvalter EUs midler. Retten skal forsikret seg om at den økonomiske forvaltning er forsvarlig. Den rapporterer til Europaparlamentet og Rådet. En årlig regnskapsrapport kunngjøres i Den europeiske unions tidende.
Dersom revisorene oppdager uregelmessigheter, skal den underrette OLAF – Det europeiske kontor for bedrageribekjempelse.
MicroSD
microSD er et lite og flyttbart minnekort. Formatet ble laget av SanDisk og lansert som TransFlash. Toshiba og Panasonic presset på for å få formatert standardisert og microSD-formatet ble lansert som en standard av SD Card Association 14. mars 2005.
Brikken har en størrelse på 15 mm × 11 mm × 1 mm, som er det minste minnekortformatet, og baserer seg på flashminne. Størrelsen er en fjerdedel av standard SD-kort og ved hjelp av et adapter kan man bruke det som et vanlig SD-kort.
Secure Digital
Liste over patriarker av Vestindia
Denne listen omfatter titulærpatriarkene av Vestindia fra tittelens første utdeling i 1524 og frem til den siste innehaverens død i 1963.
Pietro Arcari
Pietro Arcari (1909–1988) var en italiensk fotballspiller som blant annet spilte for AC Milan.
Han ble tatt ut til VM i fotball 1934, der laget hans vant gull.
«Orjol»
«Orjol» (K-266) er en Prosjekt 949A Antej atomdrevet kryssermissil-ubåt (SSGN) (NATO-kodenavn Oscar II). U-båten er en av tre Oscar II-ubåter som i 2015 fortsatt var i drift i den russiske Nordflåten. Alle deler av 11. ubåtsdivisjon, med hjemmehavn i Guba Bolsjaja Lopatka (del av Zapadnaja Litsa-basen) på Kolahalvøya nordvest for Severomorsk og nokså nær grensen til Norge. Kjølen ble strukket i Sevmasjverftet i Severodvinsk den 19. januar 1989. Fra 1991 til 1993 gikk den under navnet Severodvinsk; navnet ble endret til Orjol i 1993 og den ble del av den russiske marine samme år.
Den ble under indre oppussingsarbeider rammet av brann i Zvjozdotsjkaverftet i Severodvinsk den 7. april 2015.
Bradykardi
Bradykardi, av gresk βραδυκαρδία «langsomt hjerte», er en hjertetilstand hvor hjertets slag per minutt (BPM, eller beats per minute) er for lavt. Hos en gjennomsnittlig voksen person vil hjertets BPM ligge på rundt 60 i hvilende tilstand, men den kan være ned imot 50 før det regnes som et symptom. Hos trente atleter kan også lavere BPM være normalt, eksempelvis har syklisten Miguel Indurain målt en BPM helt nede på 28, uten at det regnes som et symptom.
Mat Robinson
Mat Robinson (født 20. juni 1986) er en canadisk ishockeyspiller.
Han representerte Canada under Vinter-OL 2018 i Pyeongchang, hvor han tok bronse.
Linsleychroma
Linsleychroma er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, mørkt grønnlig metallisk farget trebukk. Hodet er ikke påfallende forlenget. Antennene er middels kraftige og omtrent så lange som kroppen. Pronotum er rundet, med en liten, skarp tann midt på hver sidekant. Dekkvingene er noe avsmalnende bakover, sømmen og en smal stripe langs midten av hver dekkvinge er lysere grønne. Beina er lange og slanke.
Levevis
Larvene utvikler seg i ved av løvtrær.
Gatow lufthavn
Gatow lufthavn var en lufthavn i Gatow i Berlins bydel Spandau, bygget i 1935. Bl.a. Luftkrigsskole 2 og Luftwaffes luftkrigsakademi, som var Luftwaffes viktigste utdannelsesinstitusjoner, holdt til her. Fra 2003 er flyplassen innenfor grensene til ortsteilen Kladow.
Etter andre verdenskrig havnet den i den britiske okkupasjonssektoren av Berlin og ble base for Royal Air Force under navnet RAF Gatow. Den var sentral under Berlinluftbroen, da sovjetiske styrker nektet forsyninger til Vest-Berlin å passere gjennom DDR. Lufthavnen mottok i denne perioden ca. 1000 tonn med forsyninger daglig fra vestmaktene. I løpet av 1970-årene ble aktiviteten på Gatow redusert, til fordel for Tegel lufthavn. Etter Tysklands gjenforening ble basen overlatt til Luftwaffe igjen. Den består idag bl.a. av General-Steinhoff-kasernen og Luftwaffemuseet.
Ellipse (andre betydninger)
A kan vise til:
Abdul Rashid (landhockeyspiller)
Abdul Rashid (født 3. mars 1947), pakistansk landhockeyspiller som deltok i de olympiske leker 1968 i Mexico by, 1972 i München og 1976 i Montréal. Rashid ble olympisk mester i landhockey i Sommer-OL 1968 i Mexico by. Han var med på det pakistanske laget som vant landhockeyturneringen. Pakistan vant semifinalen med 1-0 over Vest-Tyskland og i finalen slo de Australia med 2-1. Rashid spilte sju kamper og scoret sju mål i turneringen.
Sentrum (Sandnes)
Sentrum er både et administrativt delområde, en matrikkelgård og et planområde for bysentrumet i Sandnes. Delområdet ligger i bydel Trones og Sentrum, mens planområdet også strekker seg inn i Austrått, Sandved og Hana bydeler. I begge tilfellene er arealet ca. 1 km². Denne artikkelen tar for seg planområdet, for området som tilhører delområdet og gården, men ligger utenfor sentrum og er utelatt, se Norestraen.
Sandnes sentrum er et av to regionsentra i byområdet Stavanger/Sandnes og utgjør bykjernen i Sandnes. Sentrum hadde i 2005 1583 innbyggere og ca. 5300 arbeidsplasser. Arealet er 1,04 km².
Områder
Områdene som inkluderes i planområdet men ligger utenfor delområdet er henholdsvis nordøstre og nordvestre del av grunnkretsene Brueland og Austråttbakken sør i sentrum og søndre del av grunnkretsen Nedre Hana på nordøstsiden av Vågen.
Brualand
Brualand ligger sør for Skeiane og består av den nest nordligste parken i Gandsparkene langs Storåna, bebyggelse langs Jærveien og et handlesenter.
Indre Havn
Indre Havn er industrikaien langs Elvegata fra gjestehavna i Vågen til Jernbanekaien ved Strandgata og sentrums nordlige grense. Kommunen har vedtatt å flytte havneaktiviteten ut av sentrum, og hele området vil bli revet og gjort offentlig, med promenade langs sjøen og offentlige, nærings- og boligbygg.
Langgata og kvadraturen
Hele Sandnes by var tiltenkt kvadratisk kvartalstruktur, men bare området rundt Langgata og Krossen vest for jernbanen ble gjennomført. Her er små hus ordnet i klassiske bykvartaler som tok form ettersom byen vokste fra Norestraen mot Vågen. Krossen med omkringliggende kvartaler ble etablert i 1872 som byens sentrum og handelssenter. En ny østre innfartsvei ble anlagt fra Austrått for å lede trafikken hit, og aktiviteten var så stor at området fikk kallenavnet «Chicago» av innbyggerne. Da jernbanen kom i 1878 ble det nytt liv i det tidligere handelssenteret på Neset i andre enden av Langgata, og grunnlaget var lagt for et sammenhengende handelssentrum som i dag er Norges lengste gågate.
Skeiane
Skeiane er området nord for Brualand og var stedets største handelssenter fram til bydannelsen i 1860. Familien som drev handel ble boende – og dermed skatteytere – utenfor kommunen og et nytt sentrum ble etablert i Krossen. Fra 1955 til 1996 lå byens hovedstasjon her, den er nå holdeplass for lokaltog. Skeianetunet i Skeianeparken er fredet, og en del bygninger er bevarings- eller verneverdige. Høyland Sparebanks første egne lokaler lå her. Banken er nå en del av SR-bank. Rådhuset og byens gamle godsstasjon ligger på Skeiane.
Vågen
Vågen er området rundt den innerste viken i byen. Tradisjonelt byens store industriområde, med teglverk, garnspinneri, sykkelfabrikk, konfeksjon, møller og siloer. I dag finnes det ingen industri, de bygninger som ikke er revet eller er bevaringsverdige er bygget om til kontorer og boliger. Per 2007 bygges Indre Vågen ut mens Vågen sør og øst er under planlegging. I Vågen ligger byens gjestehavn, politistasjon, bibliotek, kjøpesenteret Amfi Vågen, hotell, serveringssteder, samt en rekke offentlige tjenester. Cycleeurope (tidligere Øglænd) har kontorer her og på Mauritz Kartevolds plass ved gjestehavna ligger Sandnes Kulturhus. Først fra 2000-årene er det bygget boliger.